ইডেনে ওয়েস্ট ইন্ডিজের সঙ্গে প্রথম টি২০ ম্যাচে ভারত জিতে গেলেও, হেরে গিয়েছে সিএবি, বিসিসিআই ও ক্রিকেট প্রশাসকদের কমিটি। এমনই অভিযোগ করলেন প্রাক্তন ভারতীয় অধিনায়ক গৌতম গম্ভীর।
তাঁর অভিযোগের তির অবশ্য মূলত সিএবি-র দিকেই। প্রাক্তন ভারতীয় অধিনায়ক আজহারউদ্দিনকে দিয়ে কেন ইডেনে ঘণ্টা বাজানো হল, তা নিয়েই আপত্তি তুলেছেন গম্ভীর। আর সিএবি-র বর্তমান সভাপতি সৌরভ গঙ্গোপাধ্যায়ই।
আসলে ইডেনে ওয়েস্ট ইন্ডিজের বিরুদ্ধে টি২০ ম্যাচের আগে ঘণ্টা বাজিয়ে ম্যাচের সূচনা করেছিলেন আজহার। 
 

India may have won today at Eden but I am sorry @bcci, CoA &CAB lost. Looks like the No Tolerance Policy against Corrupt takes a leave on Sundays! I know he was allowed to contest HCA polls but then this is shocking....The bell is ringing, hope the powers that be are listening. pic.twitter.com/0HKbp2Bs9r
— Gautam Gambhir (@GautamGambhir) November 4, 2018

একটি টুইটে তিনি লিখেছেন, ‘‘ইডেনে ভারত জিতলেও, আমি দুঃখিত যে বিসিসিআই, কমিটি অফ ক্রিকেট অ্যাডমিনিস্ট্রেটরস ও সিএবি হেরে গিয়েছে। দুর্নীতিবাজদের কোনও ভাবেই সহ্য না করার নীতি রবিবার ‘ছুটিতে গিয়েছিল’। আমি জানি তাঁকে হায়দরাবাদ ক্রিকেট অ্যাসোশিয়েশনের নির্বাচন লড়তে দেওয়া হয়েছিল। কিন্তু এটি খুবই বিস্ময়কর যে, ‘ঘণ্টা বাজছে’। আশা করি ক্ষমতাবানরা শুনছেন।’’
আজহার ৯৯টি টেস্ট ম্যাচ ও ৩৩৪টি একদিনের ম্যাচ খেলেছেন ভারতের হয়ে। কিন্তু ২০০০ সালে ম্যাচ ফিক্সিং কাণ্ডে জড়িয়ে যাওয়ায় বিসিআই আজহারের ক্রিকেট খেলা নিষিদ্ধ করে। যদিও অন্ধ্রপ্রদেশ হাইকোর্ট ২০১২ সালে সেই নিষেধাজ্ঞা প্রত্যাহার করে নেয়। 
সেই নিষেধাজ্ঞা উঠে যাওয়ার পরে আজহার ক্রিকেট প্রশাসনে আসার চেষ্টা করেন। প্রথমে তাঁর নির্বাচনে লড়ার চেষ্টা ব্যর্থ করে বিসিসিআই। নিষেধাজ্ঞা নিয়ে পরিষ্কার রায় নেই বলে তাঁর আবেদনপত্র বাতিল করে দেওয়া হয়।

এই বিষয়ে অন্যান্য খবর

বিশ্বকাপ জেতানো জুটি এবার অন্য মাঠে, লোকসভা নির্বাচনে ডাক দিল কোন দল
কাশ্মীরের ম্যাপ-ই পরিবর্তন করে দিতে চান রাজনীতিবিদ, সপাটে ‘হুক’ গম্ভীরের


তবে এই বছর বিসিআই তাঁকে ক্রিকেট প্রশাসনে নির্বাচনে লড়ার অনুমতি দিয়েছে।
আজহারের সঙ্গে অবশ্য ইডেনের সম্পর্ক অনেকদিনের। তিনিই কলকাতায় ১৯৯৩ সালের হিরো কাপের বিজয়ী ভারতীয় দলের অধিনায়ক ছিলেন। সিএবি সভাপতি সৌরভ গঙ্গোপাধ্যায়ও ১৯৯২ সালে আজহারে নেতৃত্বে প্রথম আন্তর্জাতিক ম্যাচ খেলেন। 
এখনও গম্ভীরের অভিযোগ নিয়ে সিএবি বা সৌরভ গঙ্গোপাধ্যায়ের তরফে কোনও প্রতিক্রিয়া মেলেনি।